Diari Oficial de la Generalitat Valenciana


Sumari del DOGV 1366, del 20-08-1990 (1990/818538)

RESOLUCIÓ del Director General de la Funció Pública, de 10 de juliol de 1990, per la qual es regula la participació de les centrals sindicals més representatives com a membres integrants de les comissions de valoració que siguen constituïdes per a la provisió de llocs de treball, per concurs, de naturalesa funcionarial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1366

Data del DOGV
:   20-08-1990

Secció del DOGV
:   AUTORITATS I PERSONAL

Número del document
:   1990/818538


Data del document
:   10-07-1990

Organisme emissor
:   Conselleria d'Administració Pública

Tipus de document
:   Resolució

Resolució del Director General de la Funció Pública, de 10 de juliol de 1990, per la qual es regula la participació de les centrals sindicals més representatives com a membres integrants de les comissions de valoració que siguen constituïdes per a la provisió de llocs de treball, per concurs, de naturalesa funcionarial.  
Com a resultat de l'acorda de data 9 de juliol de 1990, adoptat en la reunió de la Mesa Sectorial de Funció Pública, subscrit amb les centrals sindicals dins del procés de negociació obert per a la determinació de les condicions de treball i participació del personal al servei de l'Administració autonòmica, i amb la finalitat d'aconseguir un tractament homogeni per a tot el personal de la Generalitat Valenciana en el tema de provisió de llocs de treball, la Direcció General de la Funció Pública procedeix a la regulació de la composició de les comissions d'avaluació previstes per la normativa vigent per a la resolució de les convocatòries de provisió de llocs de treball de naturalesa funcionarial per procediment de concurs.  
L?adopció d'aquesta mesura, que implica la participació sindical en els procediments encaminats a la provisió de llocs de treball i promoció professional dels funcionaris de la Generalitat Valenciana, és considerada un important avanç en el reconeixement de Dret Constitucional de negociació col·lectiva dels empleats públics.  
En consideració a l?exposat i per raó de les facultats conferides per l'article 22 del Decret 45/89, de 4 d'abril, del Consell de la Generalitat Valenciana (DOGV de 24.04.89), he resolt:  
Primer  
Les comissions d'avaluació per a la provisió per concurs de llocs de treball de naturalesa funcionarial estaran constituïdes per set membres designats per l'autoritat que convoca, dels quals:  
- Dos actuaran com a representants de la conselleria a la qual figuren adscrits els llocs convocats.  
- Dos actuaran com a representants de la Direcció General de la Funció Pública.  
- Tres actuaran com a representants de cadascuna de les organitzacions sindicals més representatives: un representant per UGT, un representant per CCOO, i un representant per CSIF).  
Segon  
L?autoritat convocant designarà també set membres suplents que actuaran en cas d?absència del titular corresponent.  
Tercer  
Els membres de les comissions d'avaluació hauran de pertànyer al grup de titulació igual o superior a l?exigida per als llocs convocats.  
Quart  
Les comissions d'avaluació podran sol·licitar a l'autoritat convocant la designació d'experts que, en qualitat d'assessors, actuaran amb veu però no tindran dret a vot.  
Quint  
A l'objecte d'accelerar el nomenament dels membres de les comissions avaluadores, les conselleries respectives senyalaran els seus representants en les sol·licituds de convocatòria. Les centrals sindicals facilitaran una relació d'aquells que hauran de formar part de les comissions i senyalaran el grup de titulació a què pertanyen, entre els quals l'Administració designarà els titulars i suplents per a aquest grup, sense perjudici que les centrals sindicals puguen, amb l'antelació suficient abans de la seua publicació en el DOGV, canviar-los o designar representants concrets per a determinades convocatòries.  
València, 10 de juliol de 1990. - El Director General de la Funció Pública: Rafael García i Maties.